钦定古今图书集成/明伦汇编/氏族典/第105卷 > 《廖用贤尚友录》 > 裴昭明
## 钦定古今图书集成/明伦汇编/氏族典/第105卷 > 《廖用贤尚友录》 > 裴昭明

按《南齐书裴昭明传》：“昭明，河东闻喜人，宋太中大夫
松之孙也。父骃，南中郎参军。昭明为太学博士，元徽
中，出为长沙郡丞，历祠部通直郎。永明三年使魏，还
为始安内史，迁射声校尉。九年，复遣北使。建武初，为
王元邈安北长史、广陵太守，历郡皆有勤绩。常谓人
曰：‘人生何事须聚蓄，一身之外，亦复何须子孙？若不
才，我聚彼散。若能自立，则不如一经’。”故终身不治产
业。中兴二年卒。